

Z A P I S N I K
sa 9. (devete) sjednice Vijeća Mjesnog odbora Središće,
održane u ponedjeljak, 17. siječnja 2022. godine

Sjednica je održana u prostoru  Mjesne samouprave u Zagrebu, Ulica Ivana Šibla 8, s početkom u 19.00 sati.

Nazočni članovi Vijeća Mjesnog odbora Središće: Branko Banković, Juraj Barbarić, Ana Biškup, Valko Erdeljac, Marko Kožul, Benjamin Vuković

Odsutni članovi Vijeće Mjesnog odbora: Goran Čačić

Predsjednik Vijeća Benjamin Vuković utvrđuje da je na sjednici nazočno šest (6) članova Vijeća te da Vijeće Mjesnog odbora Središće može pravovaljano raspravljati i odlučivati. 

USVAJANJE ZAPISNIKA
Jednoglasno je (6 „za“) prihvaćen zapisnik s radne sjednice održane 14. prosinca 2021.

USVAJANJE DNEVNOG REDA

Jednoglasno je (6 „za“) prihvaćen dnevni red, s dopunom pod točkom 5., koji glasi:

DNEVNI RED:

1. Izvješće o radu VMO Središće za 2021. god. - zaključak, donosi se
2. [bookmark: _Hlk93332934]Program rada VMO Središće za 2022. god. - zaključak, donosi se
3. [bookmark: _Hlk93333008]Prijedlozi za Plan održavanja za 2022. - zaključak, donosi se
4. Korištenje prostora MO Središće – zaključak, donosi se
5. Problem vrana i breza ispred Brune Bušića 11-21 i (cijeli kvart)
6. Pitanja, prijedlozi i obavijesti

Ad 1. 	Izvješće o radu VMO Središće za 2021. godine
Materijali su dani na uvid svim članovima MO Središće prije održavanja sjednice, 17. siječnja 2022. 

Izvješće o radu Vijeća Mjesnog odbora Središće
za  2021. godinu

1. UVODNE NAPOMENE

 Vijeće Mjesnog odbora Središće je svoj rad i djelovanje usmjerilo na razvoj mjesnog odbora, a na temelju Statuta grada Zagreba, Poslovnika Vijeća Mjesnog odbora Središće i Pravila Mjesnog odbora Središće.

	 Osnovne djelatnosti bile su usmjerene na poboljšanje infrastrukturnih problema, donošenjem akata Vijeća i sudjelovanje u donošenju odluka Vijeća Gradske četvrti Novi Zagreb – istok, te se vodilo računa o zadovoljavanju potreba građana obzirom na prioritete.

2. O RADU VIJEĆA

U svibnju 2021. godine, održani su izbori za Vijeće Mjesnog odbora Središće.
Dana 25. lipnja 2021. godine konstituiran je četvrti saziv Vijeća Mjesnog odbora Središće koje broji 9 članova.
Koristeći podatke iz zapisnika sa sjednica Vijeća Mjesnog odbora Središće iskazujemo zbirne brojčane pokazatelje o osnovnim oblicima rada Vijeća Mjesnog odbora Središće.

2. a. 	SJEDNICE VIJEĆA
2. a. a.	 Održano sjednica Vijeća
	
	U 2021. godini ukupno je održano 12 sjednica Vijeća Mjesnog odbora Središće, od toga:
a) treći saziv Vijeća 4 sjednice
b) četvrti saziv Vijeća 8 sjednica			

2. a. b. Točke dnevnog reda

		Ukupni broj točaka dnevnog reda na svim sjednicama Vijeća Mjesnog odbora Središće u 2021. godini je 77,  odnosno prosječno 6,42 točki dnevnog reda po sjednici Vijeća, od toga:
a) 15 točki dnevnog reda u trećem sazivu Vijeća,  odnosno prosječno 3,75 točki dnevnog reda po sjednici.
b) 62 točki dnevnog reda u četvrtom sazivu Vijeća, odnosno prosječno 7,75 točki dnevnog reda po sjednici

2. a. 3. Trajanje sjednica Vijeća

		Ukupno vrijeme trajanja sjednica Vijeća Mjesnog odbora Središće u 2021. je 12  sati i 52 minute, odnosno prosječno trajanje svake sjednice je 1 sat i 4 minute, od toga:
a) 4 sata u trećem sazivu Vijeća, odnosno prosječno trajanje svake sjednice je 1 sat 
b) 8 sati i 52 minute u četvrtom sazivu Vijeća, odnosno prosječno trajanje svake sjednice je 1 sat i 6 minuta
2. a. 4. Prisutnost članova Vijeća sjednicama

		Prisutnost članova Vijeća Mjesnog odbora Središće sjednicama Vijeća u 2021. u prosjeku 7 od 7 članova vijeća je redovito prisustvovalo sjednicama Vijeća, od toga:

a) 7 od 7 u trećem sazivu Vijeća
b) 7 od 7 u četvrtom sazivu Vijeća 


2. a. 5. Hitni sazivi sjednica i dopunske točke Dnevnog reda

		Po hitnom postupku sazvana je 0 sjednica u drugom sazivu Vijeća u 2021.

	            Bilo je 13 dopunskih točaka dnevnog reda u 2021., od toga:

a) 8 dopunske točke dnevnog reda u trećem sazivu Vijeća
b) 5 dopunski točki dnevnog reda u četvrtom sazivu Vijeća


2. a. 6. Rezultat rada Vijeća

		Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.
		Ukupni broj akata donešen na sjednicama Vijeća Mjesnog odbora Središće u 2021. je 81, od toga:

	a) 25 akata donesenih u trećem sazivu Vijeća
	b) 56 akata donesenih u četvrtom sazivu Vijeća 

2. a. 7. Kvaliteta odlučivanja na sjednici Vijeća

            Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.

		Prosječni broj članova Vijeća Mjesnog odbora Središće koji su sudjelovali u raspravi po pojedinoj točci dnevnog reda u 2021. je 7 članova Vijeća, od toga:
	a) 7 članova u trećem sazivu Vijeća
	b) 7 članova u četvrtom sazivu Vijeća
            Točke dnevnog reda koje su usvojene jednoglasno na sjednicama Vijeća Mjesnog odbora Središće u  2021. su 79, od toga:

a) 25 točaka usvojeno je jednoglasno u trećem sazivu Vijeća
b) 54 točaka usvojeno je jednoglasno u četvrtom sazivu Vijeća 
 
2. a. 8. Redovitost pozivanja na sjednice Vijeća

		Na sjednice Vijeća Mjesnog odbora Središće pozivaju se predstavnici Vijeća Gradske četvrti Novi Zagreb - istok kada je njihovo prisustvovanje neophodno.


2. a. 9. Prisustvovanje građana ili grupe građana sjednicama Vijeća

	Na sjednicama drugog saziva Vijeća Mjesnog odbora Središće u  2021..  nije sudjelovao niti jedan građanin. 


2. b. Radna tijela Vijeća

		Vijeće Mjesnog odbora Središće osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.

Radna tijela Vijeća Mjesnog odbora Središće su:

1. Mandatno povjerenstvo

2. c. Predsjednik Vijeća

		Dužnosti predsjednika Vijeća definirane su odredbama Poslovnika Vijeća Mjesnog odbora Središće (članak 16) i te odredbe predstavljaju osnovu za prikaz kvantitativnih pokazatelja o aktivnostima predsjednika vijeća.

		Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Središće odnosno predsjednik Vijeća daje mišljenje Vijeću Gradske četvrti Novi Zagreb - istok u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Novi Zagreb - istok.


2. d. Potpredsjednik Vijeća

 Potpredsjednik Vijeća obnaša svoje dužnosti sukladno odredbama Poslovnika Vijeća Mjesnog odbora Središće (članak 17.)

2. e. Članovi Vijeća

Prava i dužnosti članova Vijeća određena su odredbama članka 18. Poslovnika Vijeća Mjesnog odbora Središće.

2. 2. SADRŽAJ RADA VIJEĆA

		Vijeće Mjesnog odbora donijelo je Prijedlog akcija za izradu Plana malih komunalnih akcija Gradske četvrti Novi Zagreb – istok i Financijski plan.

3. ZAKLJUČNE OCJENE

	Vijeće Mjesnog odbora Središće svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.



Ad 2. 	Program rada VMO Središće za 2022. god.

Program rada VMO Središće je dano na uvid svim članovima MO Središće prije održavanja sjednice, 17. siječnja 2022.  

P R O G R A M   R A D A
VIJEĆA MJESNOG ODBORA SREDIŠĆE
za 2022.  godinu

I. POLAZNE OSNOVE

                Djelovanje Vijeća Mjesnog odbora Središće (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;

2. potrebom sanacije starih cesta i izgradnje novih;

3. uređenja postojećih parkova i zelenih površina;

4. izgradnjom prostora za društvene potrebe;

5. modernizacijom dječjih igrališta s novom opremom;

6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2022. godini, želi ostvariti slijedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;

2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2022. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;

1. održavanje sjednica Radnih skupina;

2. informiranje o planovima Vijeća Gradske četvrti Novi Zagreb - istok;

3. analiza stanja objekta mjesne samouprave na području Mjesnog odbora;

4. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);
                                                              
5. donošenje izvješća o radu za 2021. godinu;

6. donošenje Plana malih komunalnih akcija za 2022. godinu;

7. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.

IV. TEKUĆA PITANJA

                Vijeće će, osim navedenog, tijekom 2022. godine, raspravljati i o drugim pitanjima koja sukladno Statutu grada Zagreba, ocijeni značajnim. 


[bookmark: _Hlk85475233]Ad 3.              Prijedlozi za Plan održavanja za 2022.

U planu održavanja nisu navedene sve ulice u kvartu koje se trenutno održavaju (u popisu nedostaju ulica Ksenije Kantoci, Vojina Bakića i Ede Murtića). Treba obavijestiti Čistoću d.o.o. da ažuriraju svoj popis ulica koje se održavaju u Središću. 
Također se tražit uvid u cijene održavanja kako bi se mogao donijeti plan održavanja. 

ZAKLJUČAK
o prijedlozima za Plan održavanja za 2022. godinu
1. Vijeće Mjesnog odbora Središće traži od Čistoće d.o.o. ažuriranje popisa ulica koje se održavaju u Središću kao i uvid u cijene održavanja po pojedinim stavkama prije nego usvoji plan održavanja za 2022. godinu. 

2. Ovaj Zaključak dostavlja se Vijeću Gradske četvrti Novi Zagreb – istok.

Ad 4.	Korištenje prostora MO Središće
 
Zaprimljen je službeni dopis Hrvatske stranke umirovljenika o korištenju prostora ponedjeljkom, srijedom i petkom od 15:00 do 17:00. 

ZAKLJUČAK
o korištenju prostora MO Središće

1. Vijeće Mjesnog odbora Središće jednoglasno je prihvatilo zahtjev stranke HSU za korištenjem prostora MO Središće.
2. [bookmark: _GoBack]Vijeće odobrava povremeno korištenje prostora Hrvatskoj stranci umirovljenika u terminima ponedjeljkom, srijedom i petkom od 15:00 do 17:00. 

3. Ovaj Zaključak dostavlja se Vijeću Gradske četvrti Novi Zagreb – istok i HSU.


Ad 5.  Mail vezano uz problem vrana i breza u Brune Bušića 11-21

Sustanari zgrade B. Bušića 11-21 traže da se stabla breze visoka 15 do 20 metara na navedenoj adresi odrežu do dna ili skrate na 5 do 6 metara visine. Problem s brezama su alergije (naročito u proljeće), lišće koje zatrpava oluke oborinskih voda, problem s vranama koje unerede sve aute koja su parkirana ispod drveća.  
Potpredsjednik MO Središće, Valko Erdeljac predlaže da se angažira sokolara o trošku Grada Zagreba što se tiče problema vrana. Breze su alergena stabla i bilo bi dobro da se umjesto breza posade autohtone sorte koje nisu alergene (poput divljeg kestena). 

ZAKLJUČAK
o mailu vezan uz problem vrana i breza u Brune Bušića 11-21
1. Vijeće Mjesnog odbora Središće predlaže da Grad Zagreb angažira sokolara vezano uz problem vrana na površini cijelog naselja, te da Zrinjevac d.o.o. napravi dodatne zahvate na održavanju stabala breze na lokaciji Brune Bušića 11-21, a i na ostatku 
naselja gdje je to potrebno. 

2. Ovaj Zaključak dostavlja se Vijeću Gradske četvrti Novi Zagreb – istok. 


O B R A Z L O Ž E NJ E
Sustanari zgrade B. Bušića 11-21 traže da se stabla breze visoka 15 do 20 metara na navedenoj adresi odrežu do dna ili skrate na 5 do 6 metara visine. Problem s brezama su alergije (naročito u proljeće), lišće koje zatrpava oluke oborinskih voda, problem s vranama koje unerede sve aute koja su parkirana ispod drveća.  

Potpredsjednik MO Središće, Valko Erdeljac predlaže da se angažira sokolara o trošku Grada Zagreba što se tiče problema vrana. Breze su alergena stabla i bilo bi dobro da se umjesto breza posade autohtone sorte koje nisu alergene (poput divljeg kestena). 


Ad 6. Pitanja, prijedlozi i obavijesti

1. VMO Zapruđe je kontaktiralo predsjednika VMO Središće u vezi prenamjene parkirne zone šljunčanog parkinga na Bundeku. Podržat će prijedlog da se trenutna zona promijeni u zonu 4.1. s ciljem smanjenja prometa unutar naselja Središće

2. Završetak radova na sanacija platoa I. Šibla kasni već 2 mjeseca (predviđeni završetak radova je bio 15.11.2021.). Predsjednik MO Središće će kontaktirati Zvonimira Migića iz Gradskog ureda za prostorno uređenje i graditeljstvo oko završetka radova na platou i obavijestiti ostale članove vijeća. 

3. Zaprimljeno je pismo predstavnika sustanara Brune Bušića 30 -36 (Mile Kovačević) oko problema vrana u kvartu. G. Kovačević je već kontaktirao sokolara (Željko Šumetić) vezano uz problem vrana. Ukoliko bi se angažirao sokolar potrebna je dozvola za postupanje od strane Grada Zagreba, a zahtjev gradu treba podnijeti Mjesni odbor. 
      
Sjednica je završena u 19:45 sati.

ZAPISNIK VODIO:

Ana Biškup
_________________________
ZAPISNIK IZRADIO:

Benjamin Vuković
___________________
      
KLASA: 024-08/22-003/199
URBROJ: 251-13-11-9-22-2
Zagreb, 17. siječnja 2022.

                     
					                              PREDSJEDNK
                                                                    VIJEĆA MJESNOG ODBORA SREDIŠĆE
   							     Benjamin Vuković

